
Modelu di Prusedimentus pa Interason ku Autoridadis di Aplikason di Lei Sivil 
Na dia 5 di agostu di 2026, Guvernanti Maura Healey sina lei PROTECT Act. Stat. 2026, c. 163, §§ 1–24 (Act). Gosi é lei na Massachusetts, ixsétu óras ki izijidu pa lei stadual ô federal ô ôras ki izijidu pa Stadu ô ses sub-divizon pa administra un prugrama di apoiadu ô finansiadu pa stadu ô pa guvernu federal, prizons sivil, inkluindu pa aplikason di lei federal di imigrason, ka é permitidu na kes ária nau-públiku siginti: resintu skolar duranti óras di funsionamentu (difinidu di baxu) sen un Mandatu Judisial ô Órden Judisial.  
Konformi izijidu pa Lei, kes Modelu di Prusedimentus li ta diskreve un prosésu ki funsionárius deve sigi óras ki es sta interaji ku ajentis di aplikason di lei ki ta atua na aplikason di lei sivil. Kes Modelu di Prusedimentus ta promove skolas siguru y asesível pa alunus, funsionárius y rezidentis. Kes Modelu di Prusedimentus deve aplika-s igualmenti na tudu forma di aplikason di lei y deve ser fokadu na manutenson di siguransa di alunus.
Kes Modelu di Prusedimentus deve ser inplementadu, sempri ki aplikável, en alinhamentu ku Planus di Operasons di Emerjênsia di Distritu, asin komu ku Planus di Rusposta a Emerjênsias di Saúdi Médiku y Komportamental.

Definisons pa kes Modelu di Prusedimentus 
Kes Modelu di Prusedimentus li ta uza kes palavra y spreson siginti di akordu ku Lei PROTECT:
Prizon Sivil: signifika un prizon ki ka ten komu obijetivu pripara psoa sujeitu a tal prizon pa un prusésu kriminal pa un alegadu violason di un lei kriminal stadual ô federal. Prizons sivil pode ser autorizadu, entri otus kuza, pa: (1) un mandatu di libardadi kondisional emitidu sobi termus di G.L. c. 127, § 149A, ô un mandatu di puvason emitidu sobi termus di G.L. c. 279, § 3; (2) lei stadual ki ta permiti kustódia protetora pa psoas inkapasitadu y intosikadu, G.L. c. 111B § 8, ô (3) un mandatu administrativu emitidu pa un ajênsia federal sima Ajênsia di Imigrason y Alfândega di Stadus Unidus (ICE) pa violasons di Lei Federal di Imigrason y Nasionalidadi, ô sforsus rilasionadus ku aplikason di lei sivil di imigrason.

· Aplikason di lei sivil: signifika sforsus pa investiga, aplika ô asisti na investigason ô aplikason di lei sivil stadual ô federal, inkluindu, mas nau limitadu a, kualker lei sivil federal di imigrason. Pa da más kontestu, aplikason di lei sivil txeu bez ta rilasiona ku detenson preventivu pa siguransa ô protéson di un indivíduu, aplikason di asons sivil na tribunal, ô aplikason di lei di imigrason. Pelu kontráriu, aplikason di lei kriminal ta involve investigason y aplikason di leis kriminal stadual ô federal (komu kes ki ta proibi roubu y agreson). Nota ma ajentis di aplikason di lei (definidu di baxu) pode atua na aplikason di lei sivil y/ô na aplikason di lei kriminal.

· Mandatu Judisial ô Órden Judisial: ta referi a un mandatu di prizon ô otu órden judisial, sinadu pa un juís ô majistradu ki ta atua na ramu judisial di un guvernu lokal ô stadual ô di guvernu federal, ki ta autoriza un prizon.

· Ajenti di aplikason di lei ô ajenti: signifika kualker ajenti ô funsionáriu di un ajênsia federal, stadual, di kondadu, munisipal ô distrital di aplikason di lei, inkluindu mas nau limitadu a dipartamentus di pulísia lokal, sheriffs, konstables, Pulísia Stadual di Massachusetts, ajênsia di Imigrason y Alfândega di Stadus Unidus (ICE), ajênsia di Proteson di Alfândega y Fronteras di Stadus Unidus (CBP), y Dipartamentu di Siguransa Internu di Stadus Unidus (DHS).

· Óras di funsionamentu: signifika oráriu regular di funsionamentu skolar, períodus di dexa y buska alunus, prugramason antis y dipôs di óras di aula, y iventus patrusinadu pa skola.

· Skola: signifika un skola administradu pa dipartamentu skolar di un sidadi, vila ô distritu skolar rejional; un skola agríkula di kondadu; un skola profisional indipendenti ô un skola profisional operadu pa un kondadu; un charter school di Commonwealth ô un charter school Horace Mann stabelesidu sobi termus di G.L. c. 71, § 89 (“charter school”); un skola spesial di dia ô otu instalason di dia ô un skola rezidensial di kurtu ô longu prazu ki ta furnese prugramas idukativu pa kriansas ku difisiênsia stabelesidu sobi termus di kapítulu 71B y di akordu ku kapítulu 766 di leis di 1972; ô un skola operadu pa un kolaborativu idukativu stabelesidu sobi termus di G.L. c. 40, § 4E (“skola kolaborativu”).

· Distritu skolar: signifika dipartamentu skolar di un sidadi ô vila, un distritu skolar rejional, un skola profisional indipendenti ô un skola profisional ô skola agríkula operadu pa un kondadu.

· Resintu skolar: signifika edifísiu(s) prinsipal di skola y kualker otu edifísiu ô propriedadi ki ta pertense a skola ô di distritu skolar ô ki sta sobi ses kontrolu y ki é uzadu pa skola en apoiu diretu ô di forma rilasionadu ku finalidadi idukativu ô atlétiku di skola. Kel li ta inklui parkis infantil, kanpus, parkis di stasionamentu, áreas di rekreason, kanpus atlétiku, kuadras, áreas di konpitison y otus lokal ki sta sobi propriedadi ô kontrolu y uzadu pa finalidadis rilasionadu ku skola, sedja ô nau fizikamenti ligadu a edifísiu(s) prinsipal di skola. Duranti óras di funsionamentu, konformi definidu di riba, resintu skolar é nau-públiku.[footnoteRef:1] [1:  Ainda ki parajis di autokaru jeralmenti ka é konsideradu “resintu skolar”, pur favor odja Sekson sobri Transporti Skolar pa rikomendasons sobri modi ki ta lidadu ku atividadi di aplikason di lei na parajis di autokaru.] 


I. Interasons ku Ajentis di Aplikason di Lei ki ta Atua na Aplikason di Lei Sivil
Prizons sivil ka ta permitidu na resintu skolar duranti óras di funsionamentu a menus ki Ajentis di Aplikason di Lei (Ajentis) ten un Mandatu Judisial ô Órden Judisial válidu.[footnoteRef:2] Pa efeitus di kes prusedimentu li, resintu skolar sta definidu di riba. [2:  Konformi notadu na Sekson sobri Obrigasons Izistenti, di baxu, nada na kes Modelu di Prosedimentus li ta proibi koperason apropriadu ku autoridadis, inkluindu pulísia, bonberus, sirvisus médikus di emerjênsia, autoridadis di proteson di kriansas ô otus funsionáriu di siguransa públiku, ki ta rusponde a un emerjênsia, ki ta prutiji un kriansa kontra abuzu ô neglijênsia, ô ki ta izerse di otu forma autoridadi legal nau rilasionadu ku aplikason di lei sivil. ] 

Prusedimentus Jeral pa Funsionárius di Distritu/Skola ki ta Interaji ku Ajentis di Aplikason di Lei ki ta Atua na Aplikason di Lei Sivil
i. Funsionárius deve fika kalmu y profisional óras ki es ta inkontra ku Ajentis ki ta faze aplikason di lei sivil y deve uza kes spreson ki sta diskritu na kes prusedimentu li.
ii. Funsionárius nunka ka deve tenta interferi fizikamenti ku Ajentis ki ta faze atividadis di aplikason di lei sivil, nen es ka deve xinti obrigadu di prosima di un Ajenti ô fala ku el prumeru.
iii. Si funsionárius ka ta xinti siguru pa fala ku Ajentis, es pode rukuza interaji ku es y en vez di kel la konta ku administradoris, konformi diskritu di baxu.

Administradoris Sénior Dezignadu pa Sirvi komu Psoas di Kontatu
Superintendenti ô Diretor Izekutivu identifika administrador sénior siginti di gabineti di Superintendenti/Diretor Izekutivu komu psoa di kontatu dezignadu a nível di distritu pa kualker situason en ki Ajentis sta atua na aplikason di lei sivil na resintu skolar.
Kontatu a nível di distritu:
		[Nomi],
[kargu],
[tilifoni]
Superintendenti ô Diretor Izekutivu, en kordenason ku kada skola, identifika administrador(is) sénior siginti di Gabineti di Diretor komu psoa di kontatu dezignadu a nível di skola na kada skola pa kualker situason en ki Ajentis sta atua na aplikason di lei sivil na resintu skolar
		[pa kada skola, inklui nomi, kargu y númeru di tilifoni di administrador sénior identifikadu di Gabineti di Diretor]
Superintendenti ô Diretor Izekutivu ta ditermina prosésu di distritu pa txoma prokurador distrital óras ki Ajentis sta na lokal (odja pasu iv di protokolu di skalason, di baxu), inkluindu si psoa di kontatu a nível di distritu ô psoa di kontatu a nível di skola ta txoma prokurador distrital. Kel disizon la ta ser komunikadu pa tudu kontatu a nível di distritu y a nível di skola.

Protokolu di Skalason

i. Si Ajentis txiga na lokal y ka ten sirkunstânsias urjenti (di emerjênsia) aparenti, funsionárius deve informa Ajentis ma funsionárius ta bai kontata un administrador pa asisti-s y ma Ajentis deve spera na lugar undi es sta (di preferênsia la fora, lonji di alunus y famílias).

ii. Óras ki funsionárius inkontra ô fika ta sabe di Ajentis ki sta atua na aplikason di lei sivil na resintu skolar, es deve notifika imediatamenti psoa di kontatu a nível di skola.

iii. Dipôs di ser notifikadu, psoa di kontatu a nível di skola deve notifika imediatamenti psoa di kontatu a nível di distritu y bai pa lokal undi Ajentis sa ta spera.

iv. Di akordu ku prosésu di distritu, psoa di kontatu a nível di skola ô psoa di kontatu a nível di distritu ta txoma prokurador distrital pa akonselhamentu. Si pusível, psoa di kontatu a nível di skola ta liga prokurador distrital ku psoa di kontatu a nível di distritu na un xamada di três via.

v. Psoa di kontatu a nível di skola ta pidi Ajentis ses identifikason, y ta rejista ses nomi, ajênsias y númerus di plaka.

vi. Psoa di kontatu a nível di skola ta pidi pa odja kualker mandatu ô otu dokumentason. Psoa di kontatu a nível di skola—ku asistênsia di un advogadu, si sta dispunível, y/ô di psoa di kontatu a nível di distritu—deve rivê kes dokumentu pa ditermina si Ajentis ten un Mandatu ô Órden Judisial válidu. Odja Revizon di Mandatu, di baxu.

vii. Si Ajentis ten un Mandatu Judisial ô Órden Judisial válidu ki ta autoriza uns prizon ô entrada pa buska ô kes dôs, psoa di kontatu a nível di skola ta informa Ajentis ma es pode entra na resintu skolar; nu entantu, es ta pidi ma, sempri ki for pusível, Ajentis evita kualker ária undi ten alunus prizenti.[footnoteRef:3] [3:  Na sirkunstânsias raru, Ajentis pode identifika un amiasa klaru y imediatu a saúdi ô siguransa ki ta kualifika komu un iseson a izijênsia di mandatu. ] 


viii. Si Ajentis ka ten un Mandatu Judisial ô Órden Judisial válidu, ô si es ten sô un mandatu administrativu, psoa di kontatu a nível di skola ta informa Ajentis ma es ka sta autorizadu pa faze un prizon na resintu skolar y ta pidi-s pa es sai.

ix. Si Ajentis avansa pa faze un prizon sivil na kes ária li en violason di Lei PROTECT, ningen ka deve tenta interferi fizikamenti ku es. En vez di kel la, funsionárius deve sigi orientasons pa spetadoris na Orientason pa Skolas K-12 Rilasionadu ku Interason ku Aplikason di Lei Sivil na Parti IV. Si ten un amiasa iminenti pa siguransa di un kriansa, membru di funsionárius, membru di família ô otu psoa, funsionárius di prugrama ka deve izita pa txoma 9-1-1 pa ajuda.

x. Dipôs ki Ajentis sai di resintu skolar, skola deve rilata iventu pa Divizon di Direitus Sivil di Gabineti di Prokurador Jeral.

xi. 

Revizon di Mandatu Judisial
Psoa di kontatu a nível di skola, ku asistênsia di psoa di kontatu a nível di distritu y di prokurador distrital/di skola, si sta dispunível, ta rive kualker mandatu ô órden.￼ Psoa di kontatu a nível di distritu y psoas di kontatu a nível di skola ta ser jeralmenti familiarizadu ku konseitu di un mandatu judisial y órden judisial ku bazi na informason ki sta na Orientason pa Skolas K-12 Rilasionadu ku Interasons ku Aplikason di Lei Sivil. Un izenplu di mandatu judisial sta inkluidu na anéksu di kes Modelu di Prusedimentus li.
Mandatus Judisial y Órdens Judisial é dokumentus emitidu pa un juís ô majistradu ki ta atua na ramu judisial di guvernu stadual ô federal. Kes dokumentu li ta autoriza un buska di un lugar spesífiku ô un prizon di un psoa spesífiku ku bazi na informason sufisienti pa sustenta ma un krimi foi kumitidu (“kauza provável”). Nota ma otus órden judisial pode inklui intimasons ô notifikasons, mas es ka ta permiti asésu fíziku a lugaris nau-públiku.
Un Mandatu Judisial é: (1) sinadu pa un juís, majistradu ô majistradu skrivon asistenti y datadu; (2) emitidu pa un tribunal; y (3) ta inklui lokal ki ta ser buskadu ô psoas ô itens ki ta ser apreendidu/prezu.
Un Órden Judisial pode ten txeu forma mas deve inklui: (1) kabesalhu di un prosésu judisial; (2) nomi di tribunal; y (3) sinatura di un juís, majistradu skrivon ô majistradu skrivon asistenti, ku un data.
Orientason sobri Linguajen
Funsionárius di distritu/skola deve uza kes spreson di baxu óras ki es ta interaji ku Ajentis kuandu es ta pidi pa faze aplikason di lei sivil na resintu skolar:
· “N-ka sta autorizadu pa dexa nhos entra na skola. Pur favor, spera li inkuantu n-ta kontata un administrador.”
· “N-ka sta autorizadu pa fala sobri indivíduus spesífiku nen pa papia ku nhos sobri es alunu/kriansa/funsionáriu. N-ta bai kontata un administrador ki ta fala más sobri kel li ku nhos.”
· “N-ka ten permison pa fala/divulga informason privadu pa nhos.”

Dokumentason di Interasons
Funsionárius, administradoris y psoa(s) di kontatu dezignadu deve dokumenta interasons ku ajentis di aplikason di lei ki sta atua na aplikason di lei sivil, y é insentivadu ma es spera ti ki es xinti siguru pa skrebe kuze ki kontise. Kel li pode ser dipôs ki ajentis sai di resintu skolar. Skolas deve uza un formuláriu izistenti ô kria un novu pa rejista interasons ku ajentis di aplikason di lei y guarda kes rejistu la mesmu manera ki es ta guarda kualker otu rejistu skolar, na kursu normal. Un izenplu di formuláriu sta inkluidu komu Anéksu B.
Sobi protokolu di skalason diskritu di riba, funsionárius, administradoris y psoa(s) di kontatu dezignadu pode interaji ku ajentis di aplikason di lei di manera diferenti y en momentus diferenti. Kes prusedimentu siginti ta refleti kes papel la, mas es ka ten komu obijetivu limita kuze ki kada psoa deve skrebe sobri interason. Pur izenplu, si un funsionáriu odja nomi y númeru di plaka di un ajenti, el deve skrebe kel la també. Di mesmu forma, si psoa di kontatu dezignadu konta númeru di viatura ki aplikason di lei uza, el deve skrebe kel la també. Tudu algen é insentivadu pa dokumenta inpaktu sobri kualker alunu/kriansa/funsionáriu (dipôs ki kes kiston imediatu for rezolvidu) y kualker ason di akonpanhamentu nisisáriu pa apoia-s. Tudu algen deve ser akonselhadu pa skrebe kuze ki es ta lenbra di insidenti, inkluindu mas nau limitadu a informason siginti:
i. Data y óra ki ajentis di aplikason di lei txiga na resintu skolar ô fazi pididu di informason;
ii. Nomis y númerus di plaka di ajentis, y ajênsia ki es riprezenta;
iii. Númeru di viaturas y númerus di matríkula, si sta vizível;
iv. Nomis di tistimunhas, alunus ô otu funsionárius involvidu;
v. Pasus tomadu pa notifika psoa di kontatu a nível di skola, psoa di kontatu a nível di distritu ô advogadu di skola, konformi kazu;
vi. Asons di ajentis di aplikason di lei, inkluindu si ajentis kunpri instrusons di skola;
vii. Si ajentis di aplikason di lei tinha un Mandatu Judisial ô Órden Judisial válidu, ô otu dokumentason;
viii. Si un prizon sivil foi fetu na resintu skolar; y
ix. Inpaktu sobri kualker alunu/kriansa/funsionáriu (dipôs ki kes kiston imediatu for rezolvidu) y kualker ason di akonpanhamentu nisisáriu pa apoia-s.
Spetadoris, inkluindu funsionárius, pode grava vídiu di interason abertamenti (nau di skondidu), mas es ka deve interferi.

Atividadis di Aplikason di Lei Pértu di Resintu Skolar
Si atividadis di aplikason di lei ô di aplikason di lei sivil di imigrason kontise pértu di resintu skolar, Distritu/skola ta konsulta Planu di Operasons di Emerjênsia pa ditermina si siguransa di alunus y di funsionárius pode ser afetadu. Si prokupasons di siguransa for identifikadu, medidas di siguransa apropriadu ta ser inplementadu, ki pode inklui atraza óras di saída. Komunikason ku famílias ta sigi konformi.

Transporti Skolar
Distritu ta rive ses Planus di Operasons di Emerjênsia ku konpanhias di autokaru skolar pa promove siguransa di alunus na kazu di kualker tipu di atividadi di aplikason di lei na parajis di autokaru ô na resintu skolar. Kel li ta inklui transporti di idukason spesial. Alén di kel la, skolas deve rive kontratus di transporti skolar y komunika ku konpanhias di transporti skolar sobri pulítikas y protokolus pa motoristas di autokaru na kazu di atividadi ativu di aplikason di lei pértu di un paraji di autokaru skolar. Kel li ta inklui konsiderasons pa transporti di idukason spesial. Prusedimentus rilasionadu ku transporti deve fika fokadu na manutenson di siguransa di kriansas y rezidentis y na evita perigus asosiadu ku dexa un kriansa ô rezidenti pértu di un lokal di krimi ativu ô di kualker prizon ô operason di aplikason di lei.
Ajenti di Rekursu Skolar (si aplikável)
Distritu ta garanti ma Memorandu di Intendimentu (MOU) di Ajenti di Rekursu Skolar ta kunpri modelu obrigatóriu a nível di stadu, y ta inklui informason sobri papeis y risponsabilidadis di un Ajenti di Rekursu Skolar na distritu/skolas, inkluindu na sirkunstânsias en ki ajentis di aplikason di lei sta ta faze aplikason di lei sivil na resintu skolar.

Notifikason pa Pais
Óras ki un skola konfirma prizensa di Ajentis ki sta atua na aplikason di lei sivil na resintu skolar, skola ta notifika pais y tutoris di alunus, profesoris, administradoris y funsionárius skolar. Avizu pa pais y tutoris ta ser traduzidu pa kes língua alén di inglés ki más ta faladu na komunidadi di distritu skolar. Skola ta furnese es avizu di un manera ki ta prutiji konfidensialidadi y privasidadi di kualker informason ki pode identifika algen. Un modelu di avizu pa email sta inkluidu na Anéksu C di kes Modelu di Prusedimentus li.
Kada skola ta dezigna un membru di funsionárius ki ta notifika famílias si Ajentis ki ta faze aplikason di lei sivil sta tenta kontata un alunu ô ta buska informason sobri un alunu. Membrus di funsionárius ta notifika alunu diretamenti si alunu ten 18 anu ô más. Un modelu di avizu pa email sta inkluidu na Anéksu D di kes Modelu di Prusedimentus li.

Proteson di Informason di Identifikason Pesual
Distritu/skola ka pode divulga informason di identifikason pesual sobri un alunu pa terseirus, inkluindu Ajentis y meius di komunikason, sedja oralmenti ô pur skritu, a menus ki: distritu/skola ten konsentimentu spesífiku y informadu di pai ô tutor (ô, na kazu di un alunu ki ten pelu menus 18 anu ô ki é emansipadu, konsentimentu spesífiku y informadu di alunu); é sobi termus di un Mandatu Judisial, Órden Judisial ô intimason; ô ten un emerjênsia di saúdi ô di siguransa. Di forma jeral, skolas també deve respeta preferênsias y prokupasons di privasidadi di pai ô tutor di un alunu (ô di própi alunu si el ten más di 18 anu ô é emansipadu) en rusposta a pididus di meius di komunikason y, na midida ki é konsistenti ku lei, interasons di ajentis di aplikason di lei ki pode involve alunus.
Pais/tutoris (y alunus ki ten pelu menus 18 anu ô ki é emansipadu) ten direitu di rukuza ser inkluidu na informason di diretóriu. Distritu/skola ta limita ki informason sta inkluidu na diretóriu (pur izenplu, ta izklui adrésu y lugar di nasimentu di alunu), y ta limita divulgason pa komunidadi skolar. Sobi lei federal, skolas ten di notifika alunus y ses família pelu menus un bez pur anu sobri ki informason sta inkluidu na diretóriu, y ten di permiti pais rukuza inklui informason na diretóriu en kualker momentu. Distritu ta komunika es informason ku uzu di sirvisus di traduson ô interpretason pa pais/tutoris ku prufisiênsia limitadu na inglés.

Planus di Kuidador y Informason di Kontatu
Distritu/skola ta mante informason di kontatu di emerjênsia, kontatus di kuidadoris alternativu y kontatus autorizadu pa buska alunu atualizadu pa tudu alunu. Distritu/skola ta permiti pais/tutoris lista más di un psoa komu kontatu di emerjênsia. Distritu/skola ta guarda dokumentason asosiadu na arkivu,  un autorizason di otu kuidador, ajenti tenporáriu ô tutor.


Apoiu pa Alunus
Distritu/skola ta oferese akonselhamentu kulturalmenti risponsivu y otus apoiu pa alunus ki sta ta pasa pa un aumentu di ansiedadi komu rizultadu di atividadi di aplikason di lei sivil.

Apoiu pa Famílias
Distritu/skola ta oferese apoiu y ligason a rekursus komunitáriu pa famílias afetadu pa atividadi di aplikason di lei sivil, konformi apropriadu. Distritu/skola ta trabadja ku famílias pa rezolvi bareras a frikuênsia di alunus, dizafius di konportamentu na skola ô otus prokupason. Komunikason ku famílias ta ser fetu na ses língua prinsipal, inkluindu ku uzu di intérpretis si for nisisáriu. Distritu/skola també ta organiza seson di informason pa famílias, ku uzu di intérpretis konformi apropriadu, pa partilha protokolu y planus di komunikason di distritu pa óras ki atividadi di aplikason di lei sivil kontise.


Formason sobri Interasons ku Aplikason di Lei Sivil
Distritu/skola ta rializa formason sobri inplementason di kes prusedimentu li y sobri midjoris prátikas pa apoia siguransa di tudu alunu, funsionárius, família y vizitanti autorizadu dentu di tudu instalason skolar. DESE, en konsulta ku EOE, ku Gabineti di Massachusetts pa Rifujiadus y Imigrantis, y ku Prokurador Jeral di Massachusetts, ta dizinvolve un formason modelu sobri kes Modelu di Prusedimentus li, asin komu sobri Pulítika Modelu y Orientason pa Skolas K-12 Rilasionadu ku Interason ku Aplikason di Lei Sivil. Distritu/skola pode uza kel formason modelu la ô dizinvolve se própi formason, dizdi ki kontiúdu é konsistenti ku formason modelu.

Obrigasons Izistenti
Nada na kes Modelu di Prusedimentus li ta altera obrigasons di skola pa kunpri leis stadual y federal ô pulítikas ô prusedimentus izistenti.
Nada na kes Modelu di Prusedimentus li ta proibi koperason apropriadu ku autoridadis, inkluindu pulísia, bonberus, sirvisus médikus di emerjênsia, autoridadis di proteson di kriansas, ô otus funsionáriu di siguransa públiku ki ta rusponde a un emerjênsia, ki ta prutiji un kriansa kontra abuzu ô neglijênsia, ô ki ta izerse di otu forma autoridadi legal nau rilasionadu ku aplikason di lei sivil di imigrason. Si ten un amiasa fíziku iminenti pa siguransa di un kriansa, membru di funsionárius, membru di família ô otu psoa, funsionárius di prugrama ka deve izita pa txoma 9-1-1 pa ajuda.

Publikason na site di Distritu
Prusedimentus y pulítika di Distritu ta ser publikadu na site di Distritu traduzidu pa língua prinsipal di famílias di Distritu.

Rekursus Adisional pa Alunus y Famílias di Distritu/Skola
Gabineti di Prokurador Jeral di Massachusetts y Gabineti di Massachusetts pa Rifujiadus y Imigrantis kria kes rekursu siginti pa públiku aprende más sobri ses direitu.
Massachusetts Attorney General: Resources for Immigrants in Massachusetts
Massachusetts Office for Refugees and Immigrants: Community Resource Toolkit
Massachusetts Attorney General Guidance: KNOW YOUR RIGHTS: ICE Enforcement An Updated Guide for Immigrants, Families, and Communities (dispunível na spanhol, portugés, kriolu aitianu, xinés, vietnamita)
Massachusetts Attorney General Guidance: General Information for Massachusetts Service Providers Regarding Immigration Enforcement (dispunível na spanhol, portugés, kriolu aitianu, xinés, vietnamita)
Massachusetts Attorney General Guidance: K-12 Schools' Obligations to Protect Students and Their Information
Massachusetts Attorney General Flyer: Immigrant Students’ Right to Attend School: A Guide for Families (dispunível na spanhol, portugés, kriolu aitianu, vietnamita, xinés)
Massachusetts Attorney General Flyer: K-12 Schools on Protections for Students and their Information
Emergency Planning Guide for Parents with Uncertain Immigration Status (dispunível na spanhol, portugés, kriolu aitianu, xinés sinplifikadu)
Emergency Planning Fact Sheet for Parents with Uncertain Immigration Status (dispunível na spanhol, portugés, kriolu aitianu, xinés sinplifikadu)
Attorney General’s Advisory Regarding Equal Access to Public Education for All Students Irrespective of Immigration Status
Upholding the Rights of Immigrant Students to Enroll in School: Guidance for School Committees and Districts



ANÉKSU A: Izenplus di Mandatus Judisial y Mandatus Administrativu
Figura 1: Mandatu Judisial di Tribunal Stadual
[image: Modelu di mandatu judisial pa Stadu di Massachusetts] 
Figura 2: “Mandatu di buska” Judisial di Tribunal Federal (skerda) & “Mandatu di ICE” Administrativu (direita)


Anéksu B: Izenplu di Dokumentason di Interason ku Aplikason di Lei Sivil
Data: __________________  
Óra: __________________  
Lokal: __________________
Nomi(s) di Ajenti: __________________
Númeru di Plaka/Identifikason: __________________
Ajênsia: _____________ _____
Informason di Supervizor/Kontatu:  __________________
Finalidadi diklaradu pa ajenti:
[image: Shape]  
Psoa, rejistus ô ária pididu:
[image: Shape]  
Dokumentu aprizentadu:  
☐ Mandatu judisial  
☐ Órden judisial  
☐ Intimason  
☐ Mandatu administrativu di imigrason  
☐ Detentor di imigrason  
☐ Otu: __________________  
☐ Ningen ka aprizenta dokumentu
Kontatu a nível di skola notifikadu: ☐ Sin ☐ Nau
Kontatu a nível di distritu notifikadu: ☐ Sin ☐ Nau
Advogadu di skola kontatadu: ☐ Sin ☐ Nau
[image: Shape]  
Rusposta a nível di skola:
[image: Shape]  
  
Informason ô rejistus divulgadu, si tevi:
[image: Shape] Kualker prizon/detenson ô otu ason di aplikason di lei:  
[image: Shape]  
Inpaktu sobri kriansas/operasons skolar:
Kualker otu observason: [image: Shape]  
 
 
 
 
 
 
Psoa ki prienxe rilatóriu: __________________
Data di konkluzon: __________________


ANÉKSU C
Modelu pa notifika famílias y komunidadi skolar sobri prizensa konfirmadu di ajentis di aplikason di lei ki sta atua na aplikason di lei sivil na resintu skolar

Karus Famílias:

Nu sta skrebe pa informa nhos ma ajênsias di aplikason di lei sivil, spesifikamenti [INKLUI NOMI DI AJÊNSIA SI STA DISPUNÍVEL], stevi prizenti na [SKOLA/LOKAL] na dia [DATA].

Sobi termus di Lei PROTECT sinadu na dia 5 di agostu di 2026, gosi é lei na Massachusetts ma prizons sivil pa aplikason di lei sivil, inkluindu aplikason di lei federal di imigrason, ka ta permitidu na resintu skolar duranti óras skolar, duranti prugramason antis y dipôs di óras di aula, y duranti iventus patrusinadu pa skola sen un mandatu judisial ô órden judisial. 

Nos distritu ten prusedimentus y pulítikas klaru pa kunpri Lei PROTECT, ki nhos pode odja [INSERI LINKS]

Si nhos sta buska asistênsia legal adisional ô más informason, pur favor uza kes rekursu di baxu.

Pa ajuda legal jeral, pur favor asesa asistênsia legal li:
Massachusetts Legal Resource Finder 

Pa asistênsia legal rilasionadu ku kistons di imigrason, pur favor asesa asistênsia legal li:
The Legal Representation Fund (LRF) -- Pa kes ki foi detidu resentimenti pa ICE.
Linha di Apoiu pa Detidus: (617) 637-8195
Linha di Apoiu pa Família y Amigus: (617) 396-7143  

The Massachusetts Access to Counsel Initiative (MACI) -- Pa kes ki sta ta infrenta diportason y ki sta atualmenti na prusésu na tribunal di Imigrason.
Admison: 508-505-4588
 
Linha di Apoiu di Imigrason MIRA
miracoalition.org/news/immigration-helpline/  
 
Buska Nasional di Advogadu di Imigrason
ailalawyer.com

ANÉKSU D
Modelu pa notifika membrus di família ô alunus ku 18 anu ô emansipadu sobri pididus spesífikus di ajentis di aplikason di lei ki sta atua na aplikason di lei sivil
Karu __________:
Komu pais ô tutor legal di ____________________, es email é pa notifika nhoz ma ajênsias di aplikason di lei sivil, spesifikamenti [INKLUI NOMI DI AJÊNSIA SI STA DISPUNÍVEL], stava [ô ta tenta kontata bu fidju Ô buska informason spesífiku sobri bu fidju].

Nhu pode kontata [PSOA DI KONTATU] na [PRUGRAMA] ku kualker purgunta sobri es insidenti, mas pur favor fika sienti ma nos prugrama pode ka ten más informason di kel ki já foi fornesidu di riba.

Sobi termus di Lei PROTECT sinadu na dia 5 di agostu di 2026, gosi é lei na Massachusetts ma prizons sivil pa aplikason di lei sivil, inkluindu aplikason di lei federal di imigrason, ka ta permitidu na resintu skolar duranti óras skolar, duranti prugramason antis y dipôs di óras di aula, y duranti iventus patrusinadu pa skola sen un mandatu judisial ô órden judisial.  

Nos distritu ten prusedimentus y pulítikas klaru pa kunpri Lei PROTECT, ki nhu pode odja [INSERI LINKS]

Pa ajuda legal jeral, pur favor asesa asistênsia legal li:
· Home | Massachusetts Legal Resource Finder 

Pa asistênsia legal rilasionadu ku kistons di imigrason, pur favor asesa asistênsia legal li:
· The Legal Representation Fund (LRF) -- Pa kes ki foi detidu resentimenti pa ICE.
· Linha di Apoiu pa Detidus: (617) 637-8195
· Linha di Apoiu pa Família y Amigus: (617) 396-7143  

· The Massachusetts Access to Counsel Initiative (MACI) -- Pa kes ki sta ta infrenta diportason y ki sta atualmenti na prusésu na tribunal di Imigrason.
· Admison: 508-505-4588
 
· Linha di Apoiu di Imigrason MIRA
· miracoalition.org/news/immigration-helpline/  
 
· Buska Nasional di Advogadu di Imigrason
· ailalawyer.com

"APPLICATION FOR SEARCH WARRANT TRIAL COURT OF MASSACHUSETTS
GL.c.276.§§ 17

NAME OF APPLICANT SUPERIOR COURT DEPT.
ESSEX DIVISION
POSITION OF APPLICANT 'SEARCH WARRANT DOCKET NUMBER

Trooper, Massachusetts State Police

1. the undersigned APPLICANT, being duly swom, depose and say hat:

1. | have the following information based upon the attached affidavit(s), consisting of a total of 77 pages, which
is (are) incorporated herein by reference.

2. _Based upon this information, there is PROBABLE CAUSE to believe that the property decribed below:
has been stolen, embezzled, or obtained by false pretenses.

[7X | is intended for use or has been used as the means of committing a crime.

has been concealed to prevent a crime from being discovered.

X | is unlawfully possessed or concealed for an unlawful purpose.

X | is evidence of a crime or is evidence of criminal activity.

other (specify):

3. lam seeking the issuance of a warrant to search for the following property (describe the property to be
searched for as particularly as possible):
See Addendum A, which is incorporated herein by reference.

4. Based upon this information, there is also probable cause to believe that the property may be found (check

many as apply):
at (identify the exact location or description of the place(s) to be searched)

